CELEX: 62017TN0529
Language: da
Date: 2017-08-10 00:00:00
Title: Sag T-529/17: Sag anlagt den 10. august 2017 — Blasi Gómez m.fl. mod SRB

30.10.2017   
            
            
               DA
            
            
               Den Europæiske Unions Tidende
            
            
               C 369/21
            
         Sag anlagt den 10. august 2017 — Blasi Gómez m.fl. mod SRB
   (Sag T-529/17)
   (2017/C 369/31)
   Processprog: spansk
   
      Parter
   
   
      Sagsøgere: Carlos Blasi Gómez (Tarragona, Spanien), María Dolores Cruells Torelló (Sabadell, Spanien) og Asociación Independiente de Afectados por el Popular (AIAP) (Madrid, Spanien) (ved advokat D. Pineda Cuadrado)
   
      Sagsøgt: Den Fælles Afviklingsinstans (SRB)
   
      Sagsøgernes påstande
   
   
               —
            
            
               Den Fælles Afviklingsinstans’ afgørelse SRB/EES/2017/08 af 7. juni 2017 erklæres ugyldig.
            
         
               —
            
            
               Subsidiært i tilfælde af at den principale påstand forkastes, fastslås det, at afgørelsen er delvist ugyldig for så vidt angår værdiansættelsen af enheden, idet Retten skal foretage eller fastslå, at der skal foretages, en korrekt, reel og rimelig værdiansættelse af Banco Popular Español, som indebærer en kompensation for alle instituttets aktionærer og kreditorer i henhold til den nye værdiansættelse.
            
         
               —
            
            
               Mere subsidiært, i tilfælde af at begge de foregående påstande forkastes, fastslås det, at afgørelsen er delvist ugyldig for så vidt angår værdiansættelsen af enheden, idet Retten skal foretage eller fastslå, at der skal foretages, en korrekt, reel og rimelig værdiansættelse af Banco Popular Español, som indebærer en kompensation for sagsøgerne i henhold til den nye værdiansættelse.
            
         
               —
            
            
               Den Fælles Afviklingsinstans tilpligtes udtrykkeligt til at betale sagsomkostningerne.
            
         
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er de samme som dem, der er gjort gældende i sag T-478/17, Mutualidad de la Abogacía og Hermandad Nacional de Arquitectos Superiores og Químicos mod Den Fælles Afviklingsinstans, T-481/17, Fundación Tatiana Pérez de Guzmán og Bueno og SFL mod Den Fælles Afviklingsinstans, T-482/17, Comercial Vascongada Recalde mod Kommissionen og Den Fælles Afviklingsinstans, T-483/17, García Suárez m.fl. mod Kommissionen og Den Fælles Afviklingsinstans, T-484/17, Fidesban m.fl. mod Den Fælles Afviklingsinstans, T-497/17, Sáchez del Valle og Calatrava Real State 2015 mod Kommissionen og Den Fælles Afviklingsinstans og T-498/17, Pablo Álvarez de Linera Granda mod Kommissionen og Den Fælles Afviklingsinstans.